Μικρολιθικές λιθοτεχνίες του τέλους του Πλειστόκαινου και των αρχών του Ολόκαινου στην ανατολική Μεσόγειο
Creators: name: Κατσίφας, Δημήτριος Κωνσταντίνου
Publisher: name: Aristotle University of Thessaloniki
Year: 2017
Subjects: Λιθοτεχνία
Κινητικότητα
Ανατολική Μεσόγειος
Lithic industry
Mobility
Eastern Mediterranean

description: Στην παρούσα εργασία μελετήθηκε η κινητικότητα των προϊστορικών ομάδων του τέλους του Πλειστόκαινου και των αρχών του Ολόκαινου και της λιθοτεχνίας τους, μέσω της ένταξης όλων των αρχαιολογικών δεδομένων της Ανατολικής Μεσογείου σε ένα ενιαίο σύνολο. Πρωταρχικά περιγράφτηκε το περιβάλλον της Ανατολικής Μεσογείου, με αναφορές σε ορισμένα συμπληρωματικά στοιχεία για την κατανόηση του ερευνητικού προβλήματος που εξετάστηκε, αλλά και τα γεωγραφικά και πολιτισμικά πλαίσια των προϊστορικών ομάδων. Στη συνέχεια εξετάστηκαν οι προϊστορικές θέσεις της Επιγραβέττιας περιόδου, με κύριο βάρος στο χώρο εγκατάστασης των συγκεκριμένων ομάδων, τις διατροφικές τους επιλογές και φυσικά την τεχνολογία τους. Ακόμα παρουσιάστηκαν οι προϊστορικές θέσεις του πρώιμου Ολόκαινου στην ηπειρωτική Ελλάδα, το Αιγαίο, την Ανατολία και την Κύπρο. Ακολούθησε αναφορά στις δραστηριότητες των προϊστορικών ομάδων της Επιγραβέττιας παράδοσης και της Μεσολιθικής εποχής και στα χαρακτηριστικά των κοινωνιών αυτών και παρουσιάστηκε η λιθοτεχνία των κύριων αρχαιολογικών θέσεων του τέλους του Πλειστόκαινου και του πρώιμου Ολόκαινου με κύρια αυτά της Επιπαλαιολιθικής θέσης Ούριακος της Λήμνου. Κατόπιν, παρατέθηκαν όλες οι γνωστές πληροφορίες για την κατασκευή του γεωμετρικού μικρολιθικού τύπου ‘μισοφέγγαρου’ (lunate), ενώ επιπλέον εξετάστηκαν τρία πειράματα που σκοπό έχουν την κατανόηση τόσο των δυνατοτήτων των λίθινων εργαλείων γενικότερα όσο και ειδικότερα του ρόλου των ‘μισοφέγαρων’ (lunates). Στο προ-τελευταίο κεφάλαιο αναλύθηκαν οι πρώιμες θέσεις της Κύπρου μέσα από την κατασκευή λίθινων εργαλείων και ακολούθησαν τα συμπεράσματα.
description: In this dissertation the mobility of pre-historic groups at the end of Pleistocene and the early Holocene and their lithic production were studied by integrating all the archaeological data of the Eastern Mediterranean into a single set. Firstly, the environment of the Eastern Mediterranean was described, with references to some additional features for better understanding of the research problem which was examined, as well as the geographical and the cultural contexts (datas) of these prehistoric groups. Then, the prehistoric sites of the Epigravettian period were examined, with a closer focus on the location of these groups, their diet and, of course, their technology. Furthermore, the prehistoric sites of the early Holocene in mainland Greece, the Aegean, Anatolia and Cyprus were also presented. Then there was a mention of the activities of the prehistoric groups of the Epigravettian tradition and the Mesolithic period and of the characteristics of these societies and the lithic technology of the main archaeological sites of the final Pleistocene and the early Holocene were presented, with focus at the Epipaleolithic site Uriakos of Lemnos island. Then, followed all the known information about the construction of the geometric microlith ‘lunate’, and three experiments were examined for better understanding of the potential usage of the lithic tools in general and especially the role of the ‘lunates’. In the last chapter, the early sites of Cyprus were analyzed through the construction of lithic tools, followed by the conclusions.